तामुलपुर , 28 जुलाइ : तामुलपुर जिल्लानि भारत - भुटान सिमा साखाथि कुमारिकाता 24BN SSB रंगिया हानजाया ओन्सोलनि फरायसाफोरखौ लानानै थांनाय 27 जुलाइ 2022 खालार खालि गोलाव हानजा सुरदों । भारत उदांस्रिनि 75 बोसोर फालिथाइ AZADI KA AMRIT MAHATSAV सानजों लोब्बा लाखिनानै हादरारि गोथार फिरफिखौ गंफ्रोमबो नखराव लाखिनाय आरो बिरहोनाय थांखिजों ओन्सोलनि फरायसा - फरायसुलिफोरखौ लानानै समाजारि सांग्रांथि होनो पानि टेंकिनिफ्राय गायदां चक SSB केम्पसिम गोलाव हानजा सुरनायखौ लानाय जायो । साभ - इन्सभेक्टर अ' स्याम कुमान बिथांनि दैदेननायजों सोमदोन सुबा गुदि फरायसालि , लिटिल स्टार इंलिस स्कुल कालिपुर , जगेसपुर गुदि फरायसालि आरो सत्य समर बिधालयनि सा 100 निबो बांसिन फरायसाफोर आरो फोरोंगिरिफोरजों जथाइयै नखर नखर हादरारि फिरफिला बिरहोनांगौ बायदि स्लगानजों बे गोलाव हान्जा सुरनायखौ लानाय जायो । बे हाबाफारियाव 24BN SSB रंगियानि आखान्थि इन्जिनियार बि . बनिक , ए एस आइ ममित बर' , ए एस आइ भान्दार देका , लाल बाबु यादव , नबजयती नाथ बिथांमोनजों लोगोसेनो गोबां एस एस बि रौनियाफोरा मदद होफादों । 
न'खर न'खर हादरारि फिरफिला बिरहोनाय थांखिजों 24BN SSB नि गोलाव हान्जा सुरनाय ।